
ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 58 

Οργανισμός διοικητικών υπηρεσιών Πανεπιστημίου 
Πειραιώς. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 79, παρ. 5 εδάφιο δ' του ν. 1566/1985 
«Δομή καιλειτουργίατης πρωτοβάθμιας και δευτεροβάθ¬ 
μιας εκπαίδευσης και άλλες διατάξεις» (Α' 167 ) σε συν¬ 
δυασμό με το άρθρο 2 παρ. 2 περ. β’ υποπερ. V του ν. 
2083/1992 (Α’ 159) και του άρθρου 20 παρ. 4 του ν. 
2503/1997 (Α’ 107) 

β) Της απόφασης του Πρωθυπουργού και της Υπουρ¬ 
γού Εσωτερικών Δημόσιας Διοίκησης και Αποκέντρωσης 
ΔΙΔΚ/Φ.1/2/11187/12-5-2000 «Ανάθεση αρμοδιοτήτων 
στους Υφυπουργούς Εσωτερικών, Δημόσιας Διοίκησης 
και Αποκέντρωσης Λεωνίδα Τζαννή και Κων/νο Καϊσερλή» 
(Β’ 630). 

γ) Της απόφασης του Πρωθυπουργού και του Υπουρ¬ 
γού Οικονομικών αριθμ. 1039386/441/Α0006/21-4-2000 
«Ανάθεση αρμοδιοτήτων στους Υφυπουργούς Οικονομι¬ 
κών» (Β' 571). 

2. Τις διατάξεις του άρθρου 29Ατου ν. 1558/85 (Α’ 137) 
όπως προστέθηκε με το άρθρο 27του ν. 2081/92 (Α’ 154) 
και αντικαταστάθηκε με το άρθρο 1 παρ. 2 α του ν. 
2469/1997 (Α’ 38)). 

3. Την πρόταση της Συγκλήτου του Πανεπιστημίου Πει¬ 
ραιώς (συνεδριάσεις 21 η/4.3.1998 και 30η/23.11.1998 και 
5/9.12.99). 

4. Το γεγονός ότι από την εφαρμογή των διατάξεων του 
παρόντος διατάγματος προκαλείται ετησίως δαπάνη 
ύψους 65.000.000 δρχ., η οποία θα βαρύνει τον Προϋπο¬ 
λογισμό Εξόδων του Υπουργείου Εθνικής Παιδείας & 
Θρησκευμάτων. 

Για την προσεχή πενταετία, δεδομένου ότι οι δαπάνες 
μισθοδοσίας του προσωπικού των Α. Ε. I. βαρύ νουν τον τα¬ 
κτικό προϋπολογισμό του ΥΠ.Ε.Π.Θ. σύμφωνα με το ν. 
1238/82, θα λαμβάνεται μέριμνα κατά την κατάρτιση των 
αντίστοιχων προϋπολογισμών, για την εγγραφή πιστώσε¬ 


ων σε ποσοστό 20% της συνολικής ετήσιας δαπάνης για 
κάθε έτος, στον Φορέα 19-250 και στους οικείους Κ.Α.Ε. 
της Ομάδας 0200 έως και 0300. 

5. Τις αριθ. 252/99 και 139/2000 και 48/2001 γνωμοδο¬ 
τήσεις του Συμβουλίου της Επικράτειας, με πρόταση του 
Υπουργού Εθνικής Παιδείας και Θρησκευμάτων και των 
Υφυπουργών Εσωτερικών Δημόσιας Διοίκησης και Απο¬ 
κέντρωσης και Οικονομικών, αποφασίζουμε: 

ΜΕΡΟΣ ΠΡΩΤΟ 

ΔΙΑΡΘΡΩΣΗ - ΑΡΜΟΔΙΟΤΗΤΕΣ 

ΚΕΦΑΛΑΙΟ Α’ 

ΒΑΣΙΚΗ ΔΙΑΡΘΡΩΣΗ 

Άρθρο 1 

Γ ενικές διατάξεις 

1. Οι διοικητικές υπηρεσίες του Πανεπιστημίου Πειραι¬ 
ώς διαρθρώνονται στις ακόλουθες μονάδες: 

α) Γ ενική Διεύθυνση Διοικητικών Υπηρεσιών 
β) Διεύθυνση Υποστήριξης Πανεπιστημιακών Οργάνων 
γ) Διεύθυνση Μηχανοργάνωσης και Τεχνικών Εργων 
δ) Τμήμα Διεθνών και Δημοσίων Σχέσεων 
ε) Γραμματεία Συγκλήτου και Πρυτανικού Συμβουλίου 
στ) Γ ραφείο Δημοσιευμάτων και Εκδόσεων 

2. Στο Πανεπιστήμιο Πειραιώς λειτουργεί ως αυτοτελής 
και αποκεντρωμένη υπηρεσία, η Βιβλιοθήκη, η οποία διέ- 
πεται από τις διατάξεις του άρθρου 7 παρ. 7 του ν. 
1268/82, όπως τροποποιήθηκαν με την παρ. 5(α) του άρ¬ 
θρου 49 του ν. 1404/1983. 

3. α) Στο ίδιο Ιδρυμα λειτουργεί Νομική Υπηρεσία, για 
την εξυπηρέτηση του Πανεπιστημίου στις κάθε μορφής 
υποθέσεις του, δικαστικές ή εξώδικες και για τη νομική 
καθοδήγηση των Αρχών και Υπηρεσιών αυτού με γνωμο¬ 
δοτήσεις και συμβουλές. Η υπηρεσία αυτή είναι αρμόδια 
για την παραλαβή των επιδιδομένων στο Πανεπιστήμιο 
εγγράφων και δικογράφων και την υπογραφή των σχετι¬ 
κών εκθέσεων επιδόσεως. 

β) Οι θέσεις της Νομικής Υπηρεσίας ορίζονται σε: 

- Μία (1) θέση Νομικού Συμβούλου και 

- Μία (1) θέση δικηγόρου, με σχέση έμμισθης εντολής. 
Γ ια τη θέση του Νομικού Συμβούλου προσλαμβάνεται 

δικηγόρος παρ’ Αρείω Πάγω, ενώ για τη θέση δικηγόρου, 

δικηγόρος με διετή τουλάχιστον άσκηση δικηγορίας. Ο 
Νομικός Σύμβουλος έχειτη γενική και ειδική εποπτείατης 
λειτουργίας της Υπηρεσίας και της περατώσεως των κά¬ 
θε μορφής υποθέσεών της, ασκεί το γνωμοδοτικό έργο, 
βοηθούμενος από τον δικηγόρο και παρίσταται ενώπιον 
οποιουδήποτε Δικαστηρίου ή Αρχής, όταν κρίνει αυτό 
αναγκαίο ή μετά από ειδική εντολή του Πρύτανη. 

Η πρόσληψη του προσωπικού της Νομικής Υπηρεσίας 
γίνεται με απόφαση του Πρυτανικού Συμβουλίου ύστερα 
από εισήγηση τριμελούς επιτροπής που αποτελείται από 
δύο μέληΔΕΠ κατά προτεραιότητα της βαθμίδας του Κα¬ 
θηγητή ή Αναπληρωτή Καθηγητή, τα οποία έχουν νομική 
κατάρτιση και ανάλογη δικαστηριακή πείρα και το Νομικό 
Σύμβουλο με διάρκεια εντολής τριών ετών που μπορεί να 
ανανεώνεται. Σε περίπτωση απουσίας ή κωλύματος του 
Νομικού Συμβούλου ορίζεται και τρίτο μέλος ΔΕΠ αναλο¬ 
γών προσόντων. Για τη θέση δικηγόρου εφαρμόζονται 
συμπληρωματικά οι διατάξεις των άρθρων 1,3, 4, 5 και 6 
του άρθρου 11 του ν. 1649/1986 (ΑΊ49), όπως αυτές 
ισχύουν κάθε φορά. 

γ) Ο δικηγόρος συνεργάζεται με το Νομικό Σύμβουλο 
επί νομικών θεμάτων και για τον τρόπο διεξαγωγής των 
υποθέσεων και εκπροσωπεί το Πανεπιστήμιο, ενώπιον 
όλων των Δικαστηρίων (Πολιτικών, Ποινικών ή Διοικητι¬ 
κών) και Αρχών μετά από έγγραφη εντολή του Πρύτανη, 
που έχει θέση πληρεξουσίου. 

δ) Ο δικηγόρος έχει υποχρέωση να παρέχει τις υπηρε¬ 
σίες του και να βρίσκεται στη διάθεση του Πανεπιστημίου 
όλες τις εργάσιμες ημέρες και ώρες λειτουργίας του, κα¬ 
θώς και κατά τις ειθισμένες για τους δικηγόρους ώρες ερ¬ 
γασίας και έχουν εφαρμογή και σ’αυτόν οι διατάξεις του 
Δικηγορικού Κώδικα. 

ε) Ο Νομικός Σύμβουλος όταν απουσιάζει, κωλύεται ή δεν 
υπάρχει αναπληρώνεται από τον υπηρετούντο δικηγόρο. 

στ) Στη θέση του Νομικού Συμβούλου κατατάσσεται αυ¬ 
τοδικαίως ο ήδη υπηρετών, σύμφωνα με το π.δ. 744/1977 
(Α’ 241). 

ΚΕΦΑΛΑΙΟ Β’ 

ΔΙΑΡΘΡΩΣΗ-ΑΡΜΟΔΙΟΤΗΤΕΣ 
ΔΙΟΙΚΗΤΙΚΩΝ ΜΟΝΑΔΩΝ 

Άρθρο 2 

Γ ενική Διεύθυνση Διοικητικών Υπηρεσιών 

Αντικείμενο της Γενικής Διεύθυνσης Διοικητικών Υπη¬ 
ρεσιών είναι η προώθηση των διαδικασιών εκσυγχρονι¬ 
σμού των διοικητικών υπηρεσιών του Πανεπιστημίου μέ¬ 
σα στα πλαίσια των στόχων και των αποφάσεων των ορ¬ 
γάνων διοίκησής του, ο προγραμματισμός των 
δραστηριοτήτων και ο συντονισμός της λειτουργίας των 
οργανικών μονάδων: 
α) Δ/νσης Διοικητικού 
β) Δ/νσης Οικονομικού 

γ) Δ/νσης Σπουδών και Φοιτητικής Μέριμνας και, 
δ) Γραμματειών Ακαδημαϊκών Τμημάτων (μία για κάθε 
Τμήμα) 

Άρθρο 3 

Διεύθυνση Διοικητικού 

1. Η Διεύθυνση Διοικητικού διαρθρώνεται στα ακόλου¬ 
θα Τμήματα: 


α) Τμήμα Διδακτικού Εκπαιδευτικού Προσωπικού 

β) Τμήμα Διοικητικού Προσωπικού και Διοικητικής Μέ¬ 
ριμνας 

γ) Τμήμα Πρωτοκόλλου - Διεκπεραίωσης και Αρχείου 

2. Οι αρμοδιότητες της διεύθυνσης κατανέμονται μετα¬ 
ξύ των Τμημάτων ως εξής: 

α) Τμήμα Διδακτικού Εκπαιδευτικού Προσωπικού 

- Ο χειρισμός όλων των θεμάτων που αφορούν στη δια¬ 
δικασία προκήρυξης, διορισμού ή πρόσληψης, εξέλιξης, 
μονιμοποίησης, μετάκλησης και στην εν γένει υπηρεσια¬ 
κή κατάσταση των μελών ΔΕΠ, ΕΕΠ, ΕΔΤΠ, επιμελητών, 
βοηθών και επιστημονικών συνεργατών, επισκεπτών κα¬ 
θηγητών, εντεταλμένων επικούρων καθηγητών, ειδικών 
επιστημόνων, του προσωπικού του άρθρου 5 του Π.Δ. 
407/1980 κλπ. 

- Η έκδοση των σχετικών πράξεων, η χορήγηση πάσης 
φύσεως αδειών. 

- Η έκδοση πράξεων μισθολογικών κλιμακίων και επιδο¬ 
μάτων. 

- Η έκδοση και θεώρηση των βιβλιαρίων νοσηλείας και η 
τήρηση του προσωπικού μητρώου. 

- Η έκδοση πιστοποιητικών και υπηρεσιακών ταυτοτή¬ 
των. 

- Η παρακολούθηση της σχετικής μετά ανωτέρω θέμα¬ 
τα νομοθεσίας και η τήρηση αρχείου. 

β) Τμήμα Διοικητικού Προσωπικού και Διοικητικής Μέ¬ 
ριμνας 

- Ο χειρισμός όλων των θεμάτων που αφορούν στη δια¬ 
δικασία προκήρυξης, διορισμού ή πρόσληψης, μονιμο¬ 
ποίησης και εν γένει υπηρεσιακής κατάστασης του διοι¬ 
κητικού προσωπικού κάθε κατηγορίας και με οποιαδήπο¬ 
τε σχέση. 

- Η έκδοση των σχετικών πράξεων, η χορήγηση των πά¬ 
σης φύσεως αδειών. 

- Η έκδοση πράξεων μισθολογικών κλιμακίων και επιδο¬ 
μάτων. 

- Η έκδοση και θεώρηση των βιβλιαρίων νοσηλείας και η 
τήρηση του μητρώου διοικητικού προσωπικού. 

- Η παρακολούθηση της σχετικής προς τα θέματα του 
διοικητικού προσωπικού νομοθεσίας και η ενημέρωση 
όλων των υπηρεσιών του ιδρύματος. 

- Η έκδοση πιστοποιητικών και υπηρεσιακών ταυτοτή¬ 
των. 

- Η μέριμνα για την επιμόρφωση και μετεκπαίδευση του 
διοικητικού προσωπικού. 

- Η μέριμνα για τη δακτυλογράφηση και την αναπαρα¬ 
γωγή εγγράφων και εντύπων. 

- Ο συντονισμός του βοηθητικού προσωπικού (κλητή¬ 
ρες, καθαρίστριες) των οδηγών και του τηλεφωνικού κέ¬ 
ντρου. 

- Η διάθεση ενημερωτικών φυλλαδίων και οδηγιών σε 
θέματα που αφορούν το Ίδρυμα. 

- Η μέριμνα για τη φύλαξη και τον καθαρισμό των κτι- 
ριακών εγκαταστάσεων του ιδρύματος. 

- Η βεβαίωση από τον προϊστάμενο ή το νόμιμο αναπλη¬ 
ρωτή του της ακρίβειας αντιγράφων, φωτοαντιγράφων ή 
φωτοτυπιών οποιωνδήποτε εγγράφων και γενικά δικαιο- 
λογητικών ύστερα από αντιπαραβολή τους με το επιδει¬ 
κνυόμενο σχετικό πρωτότυπο ή ακριβές αντίγραφο. 

γ) Τμήμα Πρωτοκόλλου-Διεκπεραίωσης και Αρχείου 

- Η πρωτοκόλληση της εισερχόμενης αλληλογραφίας 
και η διανομή αυτής στις καθ’ ύλην αρμόδιες μονάδες. 

- Η μέριμνα για τη διεκπεραίωση της εξερχόμενης αλ¬ 
ληλογραφίας. 

- Η μέριμνα για την τήρηση του γενικού αρχείου του 
Ιδρύματος. 

Άρθρο 4 

Διεύθυνση Οικονομικού 

1. Η Διεύθυνση Οικονομικού διαρθρώνεται στα ακόλου¬ 
θα τμήματα: 

α) Τμήμα Λογιστηρίου 

β) Τμήμα Μισθοδοσίας 

γ) Τμήμα Προμηθειών και Περιουσίας 

2. Οι αρμοδιότητες της διεύθυνσης κατανέμονται μετα¬ 
ξύ τωντμημάτων ως εξής: 

α) Τμήμα Λογιστηρίου 

- Η συγκέντρωση και επεξεργασία στοιχείων για την κα¬ 
τάρτιση ή την αναμόρφωση του προϋπολογισμού, ως και 
η μέριμνα για την έγκαιρη υποβολή του για έγκριση ή τρο¬ 
ποποίηση. 

- Η παρακολούθηση του προϋπολογισμού και η εισήγη¬ 
ση για την αντιμετώπιση των προβλημάτων που παρου¬ 
σιάζονται κατά την εκτέλεσή του. 

- Η επιμέλεια και η εισήγηση για την έγκριση των αιτου- 
μένων δαπανών από τα αρμόδια όργανα και η διεκπεραί¬ 
ωση των εγκριτικών αποφάσεων. 

- Η επιμέλεια για τηνπαροχή βεβαιώσεων σχετικά με την 
ύπαρξη πιστώσεων για την εκτέλεση των δαπανών και για 
την έγκριση διορισμών, εντάξεων, μετατάξεων και προα¬ 
γωγών του κάθε είδους προσωπικού του Πανεπιστημίου. 

- Η εισήγηση για τη λήψη των μέτρων που απαιτούνται 
για την έγκαιρη χρηματοδότηση του Ιδρύματος από το 
κράτος και τους άλλους αρμόδιους φορείς, ως κίνηση 
των σχετικών διαδικασιών. 

- Η μέριμνα για την έγκαιρη βεβαίωση και είσπραξη των 
εσόδων ως και η έκδοση των σχετικών παραστατικών εί¬ 
σπραξης. 

- Η τήρηση των αναγκαίων βιβλίων και στοιχείων. 

- Η συγκέντρωση των δικαιολογητικών, ο έλεγχος της 
νομιμότητας και πληρότητας αυτών και η αναγνώριση - 
εκκαθάριση και πληρωμή όλων γενικά των δαπανών του 
ιδρύματος. 

- Η έκδοση χρηματικών ενταλμάτων πληρωμής. 

- Η έκδοση χρηματικών ενταλμάτων προπληρωμής και 
απόδοση αυτών. 

- Η απόδοση κρατήσεων υπέρ τρίτων. 

- Η διαχείριση της πάγιας προκαταβολής. 

- Η τήρηση των αναγκαίων βιβλίων και στοιχείων. 

- Η ευθύνη για τη διαφύλαξη των πρωτοτύπων παρα¬ 
στατικών στοιχείων και λογιστικών πράξεων και παντός 
σχετικού εγγράφου στοιχείου και στελέχους για κάθε 
ενέργεια τμήματος. 

- Η σύνταξη του απολογισμού και ισολογισμού και η 
υποβολή τους για έγκριση. 

- Η παράδοση αντιγράφων τιμολογίων αγοράς πάσης 
φύσεως μη αναλωσίμου υλικού στο Τμήμα Προμηθειών 
και Περιουσίας. 

- Η λειτουργία ταμείου. 


β) Τμήμα Μισθοδοσίας 

- Η μισθοδοσία του πάσης φύσεως προσωπικού του 
Ιδρύματος και η τακτοποίηση των μισθολογικών μεταβο¬ 
λών του. 

- Η τήρηση μισθολογικού μητρώου και η χορήγηση ατο¬ 
μικών δελτίων μισθοδοσίας. 

- Η χορήγηση βεβαιώσεων μισθολογικού περιεχομένου. 

- Η αναγνώριση, εκκαθάριση και πληρωμή προσθέτων 
αμοιβών και αποζημιώσεων. 

- Η έκδοση πράξεων περικοπής αποδοχών. 

- Η απόδοση των «υπέρ τρίτων» κρατήσεων και του Δη¬ 
μοσίου και η τήρηση των οικείων λογαριασμών. 

- Η τήρηση των αναγκαίων βιβλίων και στοιχείων. 

γ) Τμήμα Προμηθειών και Περιουσίας 

- Η συγκέντρωση των υποβαλλομένων αιτημάτων, η 
επεξεργασία και κατάρτιση του ετήσιου προγράμματος 
προμηθειών, ως και η υποβολή του για έγκριση αρμοδίως. 

- Η διενέργεια διαγωνισμών, σύμφωνα με την κείμενη 
νομοθεσία. 

- Η παραλαβή των προμηθευομένων ειδών του Ιδρύμα¬ 
τος, η χρέωση στα οικεία βιβλία, η χρέωση των μη αναλω¬ 
σίμων στις υπηρεσίες και τους υπεύθυνους, η έκδοση 
δελτίων εισαγωγής - εξαγωγής. 

- Η εκποίηση του άχρηστου υλικού ή η καταστροφή του 
σύμφωνα με την κείμενη νομοθεσία. 

- Η φροντίδα για τη λειτουργία αποθήκης και η μέριμνα 
για την απογραφή της κινητής και ακίνητης περιουσίας 
του Ιδρύματος. 

- Η παρακολούθηση εκτελέσεως του προγράμματος 
προμηθειών και η υποβολή των σχετικών απολογιστικών 
στοιχείων. 

- Η διαφύλαξη των εγγυητικών επιστολών συμμετοχής 
σε διαγωνισμό και εγγυητικών επιστολών καλής εκτελέ¬ 
σεως και η επιστροφή τους, αφού προσκομισθεί εγγυητι¬ 
κή επιστολή καλής εκτελέσεως, ή πλήρους εκτελέσεως 
του αντικειμένου της συμβάσεως αντίστοιχα. 

- Η διεκπεραίωση των διαδικασιών προμήθειας εφοδίων 
από το εξωτερικό, η μέριμνα για τον εκτελωνισμό των ει¬ 
δών που εισάγονται από την αλλοδαπή και η μέριμνα για 
τη χορήγηση δασμολογικής απαλλαγής. 

- Η τήρηση των αναγκαίων βιβλίων και στοιχείων. 

- Η διαχείριση και αξιοποίηση της περιουσίας, η μέριμνα 
για την εκμίσθωση ή μίσθωση ακινήτων και η τήρηση των 
σχετικών φακέλων. Η μέριμνα για την αποδοχή ή αποποί¬ 
ηση κληρονομιών, κληροδοτημάτων ή δωρεών. Η μέρι¬ 
μνα για την επισκευή και συντήρηση της περιουσίας του 
Ιδρύματος σε συνεργασία με το Τμήμα Τεχνικών Έργων. 

Άρθρο 5 

Διεύθυνση Σπουδών και Φοιτητικής Μέριμνας 

1. Η Διεύθυνση Σπουδών και Φοιτητικής Μέριμνας διαρ¬ 
θρώνεται στα ακόλουθα τμήματα: 

α) Τμήμα Προπτυχιακών Σπουδών 

β) Τμήμα Μεταπτυχιακών Σπουδών 

γ) Τμήμα Φοιτητικής Μέριμνας 

2. Οι αρμοδιότητες της διεύθυνσης κατανέμονται μετα¬ 
ξύ των Τμημάτων ως εξής: 

α) Τμήμα Προπτυχιακών Σπουδών 

- Η συγκέντρωση και παρακολούθηση κάθε τροποποίη¬ 
σης των προπτυχιακών προγραμμάτων σπουδών όλων 

των τμημάτων, η κατάρτιση των ωρολογίων προγραμμά¬ 
των και των προγραμμάτων εξετάσεων και η μέριμνα για 
το διοικητικό συντονισμό της εκπαιδευτικής λειτουργίας 
των Τμημάτων, ιδιαίτερα σε θέματα που αναφέρονται στο 
ωρολόγιο πρόγραμμα, στην πραγματοποίηση των εξετά¬ 
σεων κλπ. 

- Η μέριμνα για την έγκαιρη ετοιμασία και δημοσίευση 
των οδηγών σπουδών των τμημάτων. 

- Ο συντονισμός των διαδικασιών που αφορούν τις εγ¬ 
γραφές, μετεγγραφές και κατατακτήριες εξετάσεις των 
φοιτητών και η επίλυση των θεμάτων που ανακύπτουν. 

- Η μελέτη των χρησιμοποιουμένων από τα ακαδημαϊκά 
τμήματα εντύπων που αφορούν τους φοιτητές (ταυτότη¬ 
τες, δηλώσεις μαθημάτων κλπ.) και η σχεδίαση ενιαίων 
και τυποποιημένων κατά περίπτωση μορφών τους. 

β) Τμήμα Μεταπτυχιακών Σπουδών 

- Ο συντονισμός, η επεξεργασία και η προώθηση των 
προγραμμάτων μεταπτυχιακών σπουδών και η διεκπεραί¬ 
ωση κάθε θέματος που σχετίζεται με αυτά σε συνεργασία 
με τις γραμματείες των ακαδημαϊκών τμημάτων. 

- Η διεκπεραίωση κάθε θέματος που αφορά τους Μετα¬ 
πτυχιακούς Φοιτητές. 

γ) Τμήμα Φοιτητικής Μέριμνας 

- Η συγκέντρωση της νομοθεσίας και των αποφάσεων 
που αναφέρονται σε θέματα φοιτητικής μέριμνας. 

- Η παρακολούθηση της εφαρμογής των αποφάσεων 
της Συγκλήτου και των Πρυτανικών Αρχών στα θέματα 
φοιτητικής μέριμνας όπως: φοιτητικές εκδρομές, υπο¬ 
τροφίες, δάνεια, οικονομικές ενισχύσεις και γενικά κάθε 
είδους παροχές προς τους προπτυχιακούς φοιτητές. 

- Επίσης το Τμήμα είναι αρμόδιο σε ό,τι αφορά θέματα 
στέγασης, σίτισης, ψυχαγωγίας και περίθαλψης των φοι¬ 
τητών. 

Άρθρο 6 

Γραμματείες Ακαδημαϊκών Τμημάτων 
(μία για κάθε Τμήμα) 

Αντικείμενο κάθε γραμματείας είναι η διοικητική και 
γραμματειακή υποστήριξη στο εν γένει εκπαιδευτικό έρ¬ 
γο του τμήματος και ιδίως: 

- Η μέριμνα για τη λειτουργία και τη γραμματειακή υπο¬ 
στήριξη των συλλογικών οργάνων του Τμήματος (Γενική 
Συνέλευση και Διοικητικό Συμβούλιο). 

- Η προώθηση των διαδικασιών προκήρυξης θέσεων, 
εκλογής και εξέλιξης του Διδακτικού Ερευνητικού Προ¬ 
σωπικού καθώς και η προκήρυξη θέσεων, πλήρωση και 
εξέλιξη του λοιπού προσωπικού του τμήματος. 

- Η προώθηση των διαδικασιών για τη χορήγηση διδα¬ 
κτορικών διατριβών και η τήρηση αρχείου αυτών. 

- Η διεκπεραίωση κάθε οικονομικού θέματος που αφο¬ 
ρά το τμήμα. 

- Η μέριμνα για την κατάρτιση και προώθηση στη διοί¬ 
κηση του προγράμματος σπουδών, την παρακολούθηση 
του ωρολογίου προγράμματος και τη διεξαγωγή των εξε¬ 
τάσεων. 

- Η μέριμνα για την αποστολή των στοιχείων έκδοσης 
του οδηγού σπουδών. 

- Η προώθηση των διαδικασιών για την οργάνωση και 
πραγματοποίηση των εκπαιδευτικών φοιτητικών εκδρο¬ 
μών. 


- Η μέριμνα για τη διάθεση των συγγραμμάτων στους 
φοιτητές. 

- Η χορήγηση των τίτλων σπουδών και των κάθε είδους 
πιστοποιητικών και βεβαιώσεων. 

- Η κατάρτιση των καταλόγων συμμετοχής στις εξετά¬ 
σεις, η ενημέρωση των φοιτητικών μητρώων και η επιμέ¬ 
λεια ανακοίνωσης της βαθμολογίας. 

- Η προώθηση των διαδικασιών για την ορκωμοσία των 
φοιτητών που περάτωσαν τις σπουδές τους. 

- Η μέριμνα για τη διεκπεραίωση όλων των θεμάτων των 
σχετικών με τις εγγραφές, μετεγγραφές και κατατάξεις. 

- Η τήρηση του πρωτοκόλλου και του αρχείου του τμή¬ 
ματος, η διακίνηση της αλληλογραφίας, η δακτυλογρά¬ 
φηση και η αναπαραγωγή εγγράφων και εντύπων. 

- Η βεβαίωση από τον προϊστάμενο ή το νόμιμο αναπλη¬ 
ρωτή του της ακρίβειας των αντιγράφων, φωτοαντιγρά¬ 
φων ή φωτοτυπιών οποιωνδήποτε εγγράφων ή δικαιολο- 
γητικών, ύστερα από αντιπαραβολή με το επιδεικνυόμενο 
σχετικό πρωτότυπο ή ακριβές αντίγραφο. 

Η Γραμματεία κάθε Ακαδημαϊκού Τμήματος αντιστοιχεί 
από άποψη διοικητικής ιεραρχίας, με Τμήμα. 

Άρθρο 7 

Διεύθυνση Υποστήριξης Πανεπιστημιακών Οργάνων 

Η Διεύθυνση Υποστήριξης Πανεπιστημιακών Οργάνων 
διαρθρώνεται στα ακόλουθα Τμήματα, 
α) Τμήμα Πανεπιστημιακών Αρχών 
β) Τμήμα Σχεδιασμού και Τεκμηρίωσης 
Οι αρμοδιότητες της διεύθυνσης κατανέμονται μεταξύ 
των τμημάτων ως εξής: 
α) Τμήμα Πανεπιστημιακών Αρχών 
Αντικείμενο του Τμήματος Πανεπιστημιακών Αρχών εί¬ 
ναι η μέριμνα για την προώθηση των διαδικασιών εκλογής 
ή υπόδειξης όλων των μελών των Πανεπιστημιακών 
Αρχών και Οργάνων και ο διορισμός ή η συγκρότηση αυ¬ 
τών. 

β) Τμήμα Σχεδιασμού και Τεκμηρίωσης 
Αντικείμενο του Τμήματος Σχεδιασμού και Τεκμηρίω¬ 
σης είναι: 

- Η συγκέντρωση και η επεξεργασία των θεμάτων που 
εισάγονται για συζήτηση στα συλλογικά πανεπιστημιακά 
όργανα. 

- Η επεξεργασία προτάσεων για την κατάρτιση παντός 
είδους σχεδίων κανόνων ή προγραμμάτων που αφορούν 
την ανάπτυξη του Ιδρύματος ως και τη οργάνωση των 
υπηρεσιών, των συμβουλίων και των επιτροπώντου. 

- Η μέριμνα για τη συστηματική συγκέντρωση, ταξινό¬ 
μηση και ανάλυση συγκριτικών και στατιστικών στοιχείων 
για τις ανάγκες του Ιδρύματος. 

Άρθρο 8 

Διεύθυνση Μηχανοργάνωσης και Τεχνικών Εργων 

1. Η Διεύθυνση Μηχανοργάνωσης και Τεχνικών Έργων 
διαρθρώνεται στα ακόλουθα Τμήματα: 

α) Τμήμα Μηχανοργάνωσης 
β) Τμήμα Τεχνικών Έργων 

2. Οι αρμοδιότητες της Διεύθυνσης κατανέμονται μετα¬ 
ξύ των Τμημάτων ως εξής: 

α) Τμήμα Μηχανοργάνωσης 

- Η συλλογή στοιχείων, η παραγωγή και ο έλεγχος απο¬ 
τελεσμάτων στις διοικητικές εφαρμογές. 

- Η παροχή τεχνικής υποστήριξης σε υλικό (ΗΑΒϋ- 
ΪΛ/ΑΒΕ). 

- Ο χειρισμός και η επίβλεψη καλής λειτουργίας του εξο¬ 
πλισμού. 

- Ο έλεγχος προμηθειών εξοπλισμού και αναλωσίμων, 
παρακολούθηση συμβάσεων συντήρησης. 

- Ο έλεγχος και η εισαγωγή των στοιχείων στον Η/Υ. 

- Η υποστήριξη λογισμικού του συστήματος. 

- Ο σχεδιασμός, η ανάπτυξη και η υλοποίηση εφαρμο¬ 
γών φοιτητικών θεμάτων, οικονομικών εφαρμογών και 
προσωπικού και ειδικών εφαρμογών. 

- Η υποστήριξη επιστημονικών εφαρμογών. 

- Η υποστήριξη εργαστηρίων και εκπαιδευτικών σεμινα¬ 
ρίων. 

- Η συντήρηση και εμπλουτισμός της συλλογής προ¬ 
γραμμάτων. 

- Η τεκμηρίωση επιστημονικών προγραμμάτων, προ¬ 
γραμμάτων γενικής χρήσης και παροχή υπηρεσιών εκ¬ 
παίδευσης σε αυτά. 

- Η ενημέρωση και εκπαίδευση του προσωπικού για θέ¬ 
ματα που έχουν σχέση με τις εφαρμογές. 

β) Τμήμα Τεχνικών Έργων 

- Η υποβολή προτάσεων για την κατάρτιση των προ¬ 
γραμμάτων που αφορούν τα τεχνικά έργα του Ιδρύ ματος. 

- Η σύνταξη των αρχιτεκτονικών, στατικών και ηλεκτρο- 
μηχανολογικών μελετών. 

- Η ανάθεση εκπόνησης μελετών σε τρίτους και ο έλεγ¬ 
χος αυτών. 

- Η υποβολή εισηγήσεων στο Τεχνικό Συμβούλιο, για 
θέματα της αρμοδιότητάς του. 

- Η τήρηση του αρχείου μελετών. 

- Η υλοποίηση του προγράμματος για την ανέγερση κτι¬ 
ρίων ή τη διαμόρφωση των υπαρχόντων. 

- Η π ρο κή ρ υ ξη και η διενέργεια των διάγω νισμών για τη ν 
ανάδειξη εργοληπτικών αναδοχών εκτέλεσης έργων και η 
κατάρτιση των κατασκευαστικών συμβάσεων. 

- Η επίβλεψη των έργων που εκτελούνται, η επιμέτρηση, 
η έγκριση των λογαριασμών, η σύνταξη των συγκριτικών 
πινάκων και των πρωτοκόλλων καθορισμού τιμών μονά- 
δος νέων εργασιών, η παραλαβή έργων, ως και κάθε ερ¬ 
γασία που απορρέει από την εφαρμογή της σχετικής με 
το θέμα αυτό νομοθεσίας. 

- Η ανάθεση εκτέλεσης μικρών έργων. 

- Η επισκευή και συντήρηση πάσης φύσεως εξοπλισμού 
και κτιριακών εγκαταστάσεων, η επισκευή και συντήρηση 
των ηλεκτρομηχανολογικών και υδραυλικών εγκαταστά¬ 
σεων καθώς και των έργων υποδομής. 

- Η προμήθεια του υλικού που επιβάλλεται μόνο από 
έκτακτες και απρόβλεπτες ανάγκες για την επισκευή και 
συντήρηση του ανωτέρω εξοπλισμού. 

- Λειτουργία αποθήκης αναλώσιμου και μη ηλεκτρομη- 
χανολογικού και λοιπού υλικού. 

- Η τήρηση των αναγκαίων βιβλίων και στοιχείων. 

Άρθρο 9 

Τμήμα Διεθνών και Δημοσίων Σχέσεων 

Οι αρμοδιότητες του Τμήματος Διεθνών και Δημοσίων 
Σχέσεων είναι: η ανάπτυξη και η οργάνωση των διεθνών 
και δημοσίων σχέσεων του Ιδρύματος και ιδίως: 


- Η μέριμνα για την υπογραφή διαπανεπιστημιακών 
συμφωνιών, η παρακολούθηση της εφαρμογής και ανά¬ 
πτυξής τους, η συγκέντρωση και διανομή προγραμμάτων 
επιστημονικών ανταλλαγών καθώς και των προγραμμά- 
τωνπου αναπτύσσονται μέσα σταπλαίσιατων κρατών με- 
λώντης Ευρωπαϊκής Ένωσης. 

- Η μέριμνα για την προβολή του έργου του Ιδρύματος 
με την παραγωγή εκπομπών, αφιερωμάτων και ενημερω¬ 
τικών εκπομπών και η παρακολούθηση των μέσων ενημέ¬ 
ρωσης για ότι σχόλια αφορούν το ίδρυμα. 

- Η μέριμνα για την οργάνωση και διεξαγωγή τελετών, 
εορτών, συνεδρίων, διαλέξεων και λοιπών εκδηλώσεων. 

- Η μέριμνα για την οργάνωση της φιλοξενίας αλλοδα¬ 
πών επιστημόνων που προσκαλούνται από το Ίδρυμα. 

- Η μέριμνα για την οργάνωση και την απονομή τίτλων 
επιτίμων καθηγητών και επιτίμων διδακτόρων. 

- Η επιμέλεια μετάφρασης ξενόγλωσσων κειμένων στην 
ελληνική γλώσσα και αντίστροφα και εξυπηρέτηση διερ- 
μηνείας. 

Άρθρο 10 

Γραμματεία Συγκλήτου και Πρυτανικού Συμβουλίου 

1. Αντικείμενο της Γραμματείας Συγκλήτου και Πρυτα- 
νικού Συμβουλίου, είναι η διοικητική και γραμματειακή 
υποστήριξη του αντίστοιχου συλλογικού οργάνου στην 
άσκηση των αρμοδιοτήτων του ιδίως δε: 

- Η μέριμνα για την κατάρτιση - έγκριση και κοινοποίηση 
των θεμάτων της ημερήσιας διάταξης και πρόσκλησης 
των μελών του συλλογικού οργάνου. 

- Η μέριμνα για την τήρηση των πρακτικών και την κοι¬ 
νοποίηση των αποφάσεων στις καθ’ ύλην αρμόδιες υπη¬ 
ρεσίες. 

- Η τήρηση αρχείου πρακτικών και η έκδοση αντιγρά¬ 
φων ή αποσπασμάτων αυτών. 

- Κάθε άλλο θέμα που αφορά στην εύρυθμη λειτουργία 
του συλλογικού οργάνου. 

2. Η γραμματεία Συγκλήτου και Πρυτανικού Συμβουλί¬ 
ου από διοικητική άποψη αντιστοιχεί με Τμήμα. 

Άρθρο 11 

Γ ραφείο Δημοσιευμάτων και Εκδόσεων 

Οι αρμοδιότητες του Γραφείου Δημοσιευμάτων και 
Εκδόσεων είναι: 

- Η μέριμνα για την έκδοση διδακτικών συγγραμμάτων 
και διδακτικών σημειώσεων του Ιδρύματος. 

- Η μέριμνα για τη σύνταξη - έκδοση της επιστημονικής 
επετηρίδας του ιδρύματος και άλλων επιστημονικών με¬ 
λετών. 

- Η μέριμνα για τη σύνταξη, έκδοση και διάθεση της δι¬ 
οικητικής επετηρίδας, των επισήμων λόγων, των ενημε¬ 
ρωτικών δελτίων και άλλων διοικητικής φύσεως δημοσι¬ 
ευμάτων και εντύπων του ιδρύματος. 

- Η μέριμνα για τηνταξινόμηση και την επεξεργασία της 
ύλης. 

- Η παρακολούθηση της εκτύπωσης των δημοσιευμά¬ 
των και η επιμέλεια της διόρθωσης αυτών, επιμέλεια σύ¬ 
νταξης πίνακα αποδεκτών και τήρηση αρχείου εκδόσεων. 

ΜΕΡΟΣ ΔΕΥΤΕΡΟ 
ΠΡΟΣΩΠΙΚΟ 

ΚΕΦΑΛΑΙΟ Α’ 

ΘΕΣΕΙΣ ΕΙΔΙΚΩΝ ΚΑΤΗΓΟΡΙΩΝ 
Άρθρο 12 

Θέση Προϊσταμένου Γραμματείας 

Μία (1) θέση Προϊσταμένου Γραμματείας Α.Ε.Ι. της κα¬ 
τηγορίας των ειδικών θέσεων με βαθμό 2ο. Η θέση αυτή 
διέπεται από τις διατάξεις των άρθρων 45 παρ. 22 του ν. 
1268/82, 70 παρ. 1 του ν. 1566/85 και του Π.Δ. 388/83 (Α 
141), όπως ισχύουν κάθε φορά. 

ΚΕΦΑΛΑΙΟ Β’ 

ΜΟΝΙΜΟ ΠΡΟΣΩΠΙΚΟ 

Άρθρο 13 

Κατηγορίες - Κλάδοι - Βαθμοί 

1. Οι θέσεις του μόνιμου προσωπικού του Πανεπιστημί¬ 
ου Πειραιώς διακρίνονται κατά κατηγορίες και κλάδους 
ως εξής: 

Α. Κλάδοι Πανεπιστημιακής Εκπαίδευσης (ΠΕ) 

α) Κλάδος ΠΕ Διοικητικός - Οικονομικός 

β) Κλάδος ΠΕ Μηχανικών 

γ) Κλάδος ΠΕ Πληροφορικής 

δ) Κλάδος ΠΕ Μεταφραστών - Διερμηνέων 

ε) Κλάδος ΠΕ Βιβλιοθηκονόμων 

στ) Κλάδος ΠΕ Ιατρών 

Β. Κλάδοι Τεχνολογικής Εκπαίδευσης (ΤΕ) 

α) Κλάδος ΤΕ Διοικητικός - Λογιστικός 

β) Κλάδος ΤΕ Τεχνολογικών Εφαρμογών 

γ) Κλάδος ΤΕ Πληροφορικής 

δ) Κλάδος ΤΕ Βιβλιοθηκονόμων 

ε) Κλάδος ΤΕ Κοινωνικής Εργασίας 

στ) Κλάδος ΤΕ Νοσηλευτικής 

Γ. Κλάδοι Δευτεροβάθμιας Εκπαίδευσης (ΔΕ) 

α) Κλάδος ΔΕ Διοικητικός - Λογιστικός 

β) Κλάδος ΔΕ Δακτυλογράφων - Στενογράφων 

γ) Κλάδος ΔΕ Προσωπικού Η/Υ 

δ) Κλάδος ΔΕ Τεχνικός 

ε) Κλάδος ΔΕ Τυπογραφίας 

στ) Κλάδος ΔΕ Τηλεφωνητών 

ζ) Κλάδος ΔΕ Μεταφραστών - Διερμηνέων 

η) Κλάδος ΔΕ Βιβλιοθηκάριων 

Δ. Κλάδοι Υποχρεωτικής Εκπαίδευσης (ΥΕ) 

α) Κλάδος ΥΕ Επιμελητών 

β) Κλάδος ΥΕ Φυλάκων - Νυκτοφυλάκων 

γ) Κλάδος ΥΕ Προσωπικού Καθαριότητας 

δ) Κλάδος ΥΕ Εργατών 

2. Οι θέσεις των κλάδων ΠΕ, ΤΕ,ΔΕ και ΥΕ κατατάσσο¬ 
νται στους προβλεπόμενους από το άρθρο 79 παρ. 2 του 
ν. 2683/99 βαθμούς 

Άρθρο 14 

Θέσεις - Προσόντα διορισμού 

1. Οι θέσεις του μονίμου προσωπικού ορίζονται κατά 
κλάδους ως εξής: 

α) Κλάδος ΠΕ Διοικητικός - Οικονομικός: Τριάντα επτά 
(37) θέσεις έκτων οποίων: 

Μία (1) θέση με βαθμό Γ ενικού Διευθυντή 


Τέσσερεις (4) θέσεις με βαθμό Διευθυντή 
Τριάντα δύο (32) θέσεις με βαθμούς Δ'-Α'εκτων οποίων 
πέντε (5) προσωρινές 

β) Μία θέση Διευθυντή εκτός κλάδων, για του κλάδους 
Π.Ε πληροφορικής ή Π.Ε Μηχανικών ή Τ.Ε Πληροφορικής 
ή Τ.Ε Τεχνολογικών Εφαρμογών 
γ) Κλάδος ΠΕ Μηχανικών: Δύο (2) θέσεις προσωρινές 
με βαθμούς Δ'-Α'. 

δ) Κλάδος ΠΕ Πληροφορικής: Δυο (2) θέσεις, από τις 
οποίες μία (1) προσωρινή με βαθμούς Δ'-Α'. 

ε) Κλάδος ΠΕ Μεταφραστών - Διερμηνέων: Μία (1) θέ¬ 
ση με βαθμούς Δ'-Α'. 

στ) Κλάδος ΤΕ Διοικητικός-Λογιστικός: Μία (1) θέση 
προσωρινή με βαθμούς Δ'-Α'. 

ζ) Κλάδος ΤΕ Πληροφορικής: Τρεις (3) θέσεις με βαθ¬ 
μούς Δ'-Α'. 

η) Κλάδος ΤΕ Τεχνολογικών Εφαρμογών: Τέσσερις (4) θέ¬ 
σεις, από τις οποίες δύο (2) προσωρινές με βαθμούς Δ'-Α'. 

θ) Κλάδος ΤΕ Νοσηλευτικής: Μία (1) θέση με βαθμούς 
Δ'-Α'. 

ι) Κλάδος ΤΕ Κοινωνικής Εργασίας: Μία (1) θέση με βαθ¬ 
μούς Δ'-Α'. 

ια) Κλάδος ΔΕ Διοικητικός - Λογιστικός: Είκοσι οκτώ 
(28) θέσεις από τις οποίες επτά (7) προσωρινές με βαθ¬ 
μούς Δ'-Α'. 

ιβ) Κλάδος ΔΕ Δακτυλογράφων-Στενογράφων: Δύο (2) 
θέσεις από τις οποίες μία (1) προσωρινή με βαθμούς Δ'- 
Α'. 

ιγ) Κλάδος ΔΕ Προσωπικού Η/Υ: Επτά (7) θέσεις, από 
τις οποίες τέσσερις (4) προσωρινές με βαθμούς Δ'-Α'. 

ιδ) Κλάδος ΔΕ Τεχνικός: Τέσσερις (4) θέσεις προσωρι¬ 
νές με βαθμούς Δ'-Α'. 

ιε) Κλάδος ΔΕ Τυπογραφίας: Δύο (2) θέσεις με βαθμούς 
Δ'-Α' από τις οποίες μία (1) προσωρινή. 

ιστ) Κλάδος ΔΕ Τηλεφωνητών: Μία(1)θέσημε βαθμούς 
Δ'-Α'. 

ιζ) Κλάδος ΔΕ Μεταφραστών - Διερμηνέων: Μία (1) θέ¬ 
ση με βαθμούς Δ'-Α'. 

ιη) Κλάδος ΥΕ Επιμελητών: Δέκα τέσσερις (14) θέσεις 
με βαθμούς Ε'-Β'απότις οποίες τέσσερις (4) προσωρινές. 

ιθ) Κλάδος ΥΕ Προσωπικού Καθαριότητας: Δέκα (10) 
θέσεις με βαθμούς Ε'-Β' από τις οποίες μία (1) προσωρι¬ 
νή. 

κ) Κλάδος ΥΕ Φυλάκων-Νυκτοφυλάκων: Δύο (2) θέσεις 
με βαθμούς Ε'-Β' από τις οποίες μία (1) προσωρινή, 
κα) Κλάδος ΥΕ Εργατών: Δύο (2) θέσεις με βαθμούς Ε'-Β'. 

2. Προσόντα διορισμού στον εισαγωγικό βαθμό των 
κλάδωντηςπροηγουμένης παραγράφου είναι τα κατά πε¬ 
ρίπτωση οριζόμενα στο Π.Δ.50/2001 όπως αυτό ισχύει κά¬ 
θε φορά (39 Α'). 

3. Οι προσωρινές θέσεις καταργούνται αυτοδικαίως μό¬ 
λις κενωθούν με οποιονδήποτε τρόπο. Από τις θέσεις του 
μόνιμου προσωπικού δεν πληρούνται ισάριθμες με τους 
υπηρετούντες κάθε φορά σε προσωρινές θέσεις μόνιμου 
προσωπικού αντίστοιχης ειδικότητας. 

4. Σε όσους κλάδους περιλαμβάνονται περισσότερες 
από μία ειδικότητες, η ειδικότητα καθορίζεται με την προ¬ 
κήρυξη πλήρωσης των θέσεων. 

Άρθρο 15 

Προσωπικό με θητεία 

Στις θέσεις με θητεία ανήκει ο κλάδος ΠΕ Ιατρών Ειδι¬ 
κοτήτων που περιλαμβάνει δύο (2) θέσεις. Η διάρκεια της 
θητείας είναι τριετής και μπορεί να ανανεώνεται. Απαραί- 
τηση προϋπόθεση είναι η τριετής άσκηση του ιατρικού 
επαγγέλματος στην προκηρυσσόμενη ειδικότητα. Εισα¬ 
γωγικός βαθμός διορισμού είναι ο βαθμός Γ’. 

ΚΕΦΑΛΑΙΟ Γ’ 

ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ 
Άρθρο 16 

Θέσεις με σχέση εργασίας ιδιωτικού δικαίου 

1. Οι οργανικές θέσεις με σχέση εργασίας ιδιωτικού δι¬ 
καίου αορίστου χρόνου σε εφαρμογή του άρθρου 44 του 
ν. 1882/1990 ορίζονται σε έξι (6) και έχουν κατά ειδικότη¬ 
τα ως εξής: 

α) Δύο (2) θέσεις Χειριστών Η/Υ ΔΕ κατηγορίας 
β) Μία (1) θέση Φύλακα ΥΕ κατηγορίας 
γ) Μία (1) θέση Υδραυλικού ΥΕ κατηγορίας 
δ) Δύο (2) θέσεις Καθαριστριών ΥΕ κατηγορίας 

2. Οι προσωρινές θέσεις με σχέση εργασίας ιδιωτικού 
δικαίου αορίστου χρόνου σε εφαρμογή των ν. 1476/84, 
1735/87, 2266/94 και λοιπών διατάξεων, ορίζονται συνο¬ 
λικά σε τριάντα μία (31) και διακρίνονται στις ακόλουθες 
ειδικότητες: 

α) Τέσσερις (4) ΠΕ Διοικητικού - Οικονομικού 

β) Μία (1) ΠΕ Πληροφορικής 

γ) Μία (1) ΤΕ Πολιτικού Υπομηχανικού 

δ) Εξι (6) ΔΕ Διοικητικού - Λογιστικού 

ε) Δύο (2) ΔΕ Χειριστών Η/Υ 

στ) Μία (1) ΔΕ Βοηθού Προγραμματιστή 

ζ) Μία (1) ΔΕ Ηλεκτρολόγου 

η) Τρεις (3) ΥΕ Επιμελητών 

θ) Μία (1) ΥΕ Υδραυλικού 

ι) Τέσσερις (4) ΥΕ Φυλάκων - Νυκτοφυλάκων 

ια) Επτά (7) ΥΕ Προσωπικού Καθαριότητας 

ΚΕΦΑΛΑΙΟ Δ’ 

Προσωπικό Βιβλιοθήκης 

Άρθρο 17 
Κλάδοι - Θέσεις 

1. Οι κλάδοι και οι θέσεις της υπηρεσίας Βιβλιοθήκης 
του Πανεπιστημίου Πειραιώς, ορίζονται ως εξής: 

α) Κλάδος ΠΕ Βιβλιοθηκονόμων: Δύο (2) θέσεις με βαθ¬ 
μούς Δ'-Α'. 

β) Κλάδος ΤΕ Βιβλιοθηκονόμων: Δύο (2) θέσεις με βαθ¬ 
μούς Δ'-Α από τις οποίες μία (1) προσωρινή. 

γ) Κλάδος ΔΕ Βιβλιοθηκονόμων: Μία (1) θέση με βαθ¬ 
μούς Δ'-Α'. 

2. Προσόντα διορισμού στον εισαγωγικό βαθμό των θέ- 
σεωντης προηγούμενης παραγράφου είναι τα κατά περί¬ 
πτωση οριζόμενα στο Π.Δ. 50/2001 (Α'39) όπως αυτό 
ισχύει κάθε φορά. 


ΚΕΦΑΛΑΙΟ Ε’ 

ΠΡΟΪΣΤΑΜΕΝΟΙ ΥΠΗΡΕΣΙΩΝ - ΑΝΑΠΛΗΡΩΣΗ - 
ΚΑΤΑΝΟΜΗ - ΤΟΠΟΘΕΤΗΣΗ 

Άρθρο 18 

Προϊστάμενοι Οργανικών Μονάδων 

1. Των Διοικητικών, Οικονομικών, Τεχνικών Υπηρεσιών 
του Πανεπιστημίου Πειραιώς, προΐσταται ο Προϊστάμε¬ 
νος Γραμματείας, σύμφωνα με τις διατάξεις του Π.Δ. 
388/1983. 

2. Στη Γενική Διεύθυνσης Διοικητικών Υπηρεσιών τοπο¬ 
θετείται σύμφωνα με τις διατάξεις του άρθρου 84 παρ. 1 
του ν. 2683/99 υπάλληλος του κλάδου ΠΕ Διοικητικού - 
Οικονομικούμε βαθμό Γενικού Διευθυντή 

3. Προϊστάμενοι των διευθύνσεων, τοποθετούνται σύν- 
φωνα με το άρθρο 84 παρ. 2 του ν. 2683/99, υπάλληλοι με 
βαθμό Διευθυντή ως ακολούθως 

α) Των Διευθύνσεων: Διοικητικού, Οικονομικού, Σπου¬ 
δών και Φοιτητικής Μέριμνας και Υποστήριξης Πανεπι¬ 
στημιακών Οργάνων, υπάλληλοι κλάδου ΠΕ Διοικητικού- 
Οικονομικού ή Τ.Ε Διοικητικού - Λογιστικού . 

β) Της Διεύθυνσης Μηχανοργάνωσης και Τεχνικών 
Έργων και των τμημάτων αυτής υπάλληλοι του κλάδου 
ΠΕ Πληροφορικής ή ΠΕ Μηχανικών ή ΤΕ Πληροφορικής 
ή ΤΕ Τεχνολογικών Εφαρμογών. 

γ) Των Τμημάτων, Διδακτικού Εκπαιδευτικού Προσωπι¬ 
κού, Διοικητικού Προσωπικού και Διοικητικής Μέριμνας, 
Πρωτοκόλου Διεκπεραίωσης και Αρχείου, Λογιστηρίου, 
ΜισθοδοσίαςΠρομεηθειών και Περιουσίας Προπτυχια¬ 
κών Σπουδών, Μεταπτυχιακών Σπουδών, Φοιτητικής Μέ¬ 
ριμνας, της Γραμματείαςτης Συγκλήτου, του Πρυτανικού 
Συμβουλίου, των Γραμματειών των Ακαδημαϊκών Τμημά¬ 
των καθώς και του Γ ραφείου Δημοσιευμάτων και εκδόσε¬ 
ων, υπάλληλοι του κλάδου ΠΕ Διοικητικού - Οικονομικού 
ή ΤΕ Διοικητικού -Λογιστικού ή ΔΕ διοικητικού -Λογιστι¬ 
κού. 

δ) Του Τμήματος Διεθνών και Δημοσίων Σχέσεων, υπάλ¬ 
ληλος του κλάδου ΠΕ Διοικητικού - Οικονομικού ή ΤΕ Δι¬ 
οικητικού-Λογιστικού, με άριστη γνώση τουλάχιστον μιας 
ξένης γλώσσας η οποία αποδεικνύεται σύμφωνα με τις 
διατάξειςτου Π.Δ. 50/2001 (Α'39). 

Άρθρο 19 

Προϊστάμενος Βιβλιοθήκης 

Της Υπηρεσίας Βιβλιοθήκης, η οποία αντιστοιχεί με 
Τμήμα, προΐσταται υπάλληλος του κλάδου ΠΕ Βιβλιοθη- 
κονόμων ή ΤΕ Βιβλιοθηκονόμων. 

Άρθρο 20 
Αναπλήρωση 

Οι προϊστάμενοι των οργανικών διοικητικών μονάδων 
όταν απουσιάζουν, κωλύονται ή δεν υπάρχουν αναπλη¬ 
ρώνονται σύμφωνα με τη διαδικασία που ορίζουν οι δια¬ 
τάξεις του του άρθρου 97 του ν. 2683/99 

Άρθρο 21 

Κατανομή - Τοποθέτηση 

Η κατανομή του διοικητικού προσωπικού στις επί μέ¬ 
ρους διοικητικές μονάδες, τα καθήκοντα και κάθε άλλη 
σχετική λεπτομέρεια καθορίζονται με τον εσωτερικό κα¬ 
νονισμό λειτουργίας του Ιδρύματος, σύμφωνα με τις δια- 

τάξεις του άρθρου 3 παρ. 3 του ν. 1268/1982, 48 παρ. 1 
του ν. 1404/1983 και 2παρ. 2 περ β' υποπ. V και 5 του ν. 
2083/1992 

ΜΕΡΟΣ ΤΡΙΤΟ 

ΜΕΤΑΒΑΤΙΚΕΣ - ΤΕΛΙΚΕΣ ΔΙΑΤΑΞΕΙΣ 
Άρθρο 22 

Κατάταξη Προσωπικού 

1. Οι κατά τη δημοσίευση του παρόντος, υπηρετούντες 
μόνιμοι υπάλληλοι του Πανεπιστημίου Πειραιώς, συμπε¬ 
ριλαμβανομένων και όσων υπηρετούν σε προσωρινές θέ¬ 
σεις κατατάσσονται αυτοδικαίως σε ομοιόβαθμες θέσεις, 
στους προβλεπόμενους από τον οργανισμό αυτό αντί¬ 
στοιχους κλάδους. 

2. Στις οργανικές θέσεις προσωπικού ιδιωτικού δικαίου 
με σύμβαση εργασίας αορίστου χρόνου της παραγρ. 1 
του άρθρου 16 κατατάσσονται οι υπάλληλοι που ήδη υπη¬ 
ρετούν με τέτοια σχέση κατά τις διατάξεις του Ν. 
1882/1990. 

3. Στις προσωρινές θέσεις προσωπικού ιδιωτικού δικαί¬ 
ου με σύμβαση εργασίας αορίστου χρόνου της παρ. 2 του 
άρθρου 16 κατατάσσονται οι υπάλληλοι που ήδη υπηρε¬ 


τούν με τέτοια σχέση κατά τις διατάξεις των ν. 1476/84, 
1735/87 και 2266/94 κλπ. 

Άρθρο 23 

Καταργούμενες διατάξεις 

Καταργείται κάθε γενική ή ειδική διάταξη, η οποία είναι 
αντίθετη με τις διατάξεις του παρόντος ή ρυθμίζει διαφο¬ 
ρετικά τα θέματα που περιλαμβάνονται στον παρόντα ορ¬ 
γανισμό. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 8 Μαρτίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

